[bookmark: _GoBack]Mórágy Község Önkormányzata Falugondnoki Szolgálatának 
SZERVEZETI ÉS MŰKÖDÉSI SZABÁLYZATA

A szociális igazgatásról és szociális ellátásokról szóló 1993.évi III. törvény (továbbiakban: Szt.) értelmében a települési önkormányzat feladata a szociális alapellátás ellátórendszerének kiépítése és működtetése, a területén lakó szociális rászorulók ellátásának megszervezése.

A falugondnoki szolgáltatás célja
· az aprófalvak és a külterületi vagy egyéb belterületi, valamint tanyasi lakott helyek intézményhiányból eredő hátrányainak enyhítése,
· az alapvető szükségletek kielégítését segítő szolgáltatásokhoz, közszolgáltatáshoz, valamint egyes alapszolgáltatásokhoz való hozzájutás biztosítása, továbbá
· az egyéni, közösségi szintű szükségletek teljesítésének segítése. 


1. Általános rendelkezések

A szolgáltatás megnevezése: Mórágy  Község Önkormányzata Falugondnoki Szolgálata
Fenntartója: Mórágy Község Önkormányzata
Székhelye: 7165 Mórágy, Alkotmány utca 3.
Ügyfélfogadás helye: 7165.Mórágy, Alkotmány utca 3.
Működési területe: Mórágy község közigazgatási területe
Jogállása: önkormányzati szakfeladaton működő egyszemélyes falugondnoki szolgálat
Kormányzati funkció száma: 107055 Falugondnoki, tanyagondnoki szolgáltatás
Költségvetés: A szolgálat költségvetése Mórágy Község Önkormányzata költségvetésébe épül be.
Gazdálkodás: a szolgálat gazdálkodási feladatait a Bonyhádi Közös Önkormányzati Hivatal Mórágyi Kirendeltsége (7165 Mórágy, Alkotmány utca 3.) látja el.
A szolgálat elérhetősége: 	telefon: 74/493-043
				e-mail: onkormmoragy@gmail.com


2. A szolgálat működése, szervezeti felépítése

2.1. A szolgáltatás tartalma
A) A falugondnoki szolgálat keretében ellátandó közvetlen személyes szolgáltatások körébe tartozó alapfeladatok: 
a) közreműködés
aa) az étkeztetésben
ab) a házi segítségnyújtásban
ac) a közösségi és szociális információk szolgáltatásában
b) az egészségügyi ellátáshoz való hozzájutás biztosítása
ba) háziorvosi rendelésre szállítás
ab) az egyéb egészségügyi intézménybe szállítás
bc) a gyógyszerkiváltás és a gyógyászati segédeszközökhöz való hozzájutás biztosítása
c) az óvodáskorú, iskoláskorú gyermekek szállítása
ca) az óvodába, iskolába szállítás
cb) az egyéb gyermekszállítás

B) A falugondnoki szolgálat keretében ellátandó közvetlen, személyes szolgáltatások körébe tartozó kiegészítő feladatok:
a) közösségi, művelődési, sport-és szabadidős tevékenységek szervezése, segítése,
b) egyéni hivatalos ügyek intézésének segítése, lakossági igények továbbítása,
c) egyéb lakossági szolgáltatások biztosításában való közreműködés.

C) A falugondnoki szolgálat keretében ellátandó önkormányzati feladatok megoldását segítő, közvetett szolgáltatások:
a) az önkormányzati információk közvetítése a lakosság részére
b) a falugondnoki szolgálat működésével kapcsolatos teendők ellátása

2.2.  Az ellátások igénybe vétele
A falugondnoki szolgáltatás minden eleme térítésmentes. A településen élő potenciális igénybevevőket a szolgáltatás indításakor, illetve ezt követően legalább évente egy alkalommal írásban (szórólap) tájékoztatni kell az igénybe vehető falugondnoki szolgáltatásról. A falugondnoki szolgáltatás igénybevétele szóbeli vagy írásbeli kérelem alapján történik.  Az igénybevevők a szolgáltatás iránti eseti ill. rendszeres igényüket a falugondnoknak ill. a fenntartónak egyaránt jelezhetik. A szolgáltatás iránti igények kielégítésének lehetőségéről és módjáról (a szociális körülmények, a szolgáltatás egyes elemeinek 1. pontban meghatározott rangsora valamint a racionális munkaszervezés szempontjai figyelembevételével) a falugondnok a polgármesterrel egyeztetve dönt. 

2.3.  Munkáltatói jogok gyakorlása
A falugondok felett a közvetlen munkáltatói jogokat és az operatív irányítást a polgármester gyakorolja.

2.4.  A falugondnok feladatai
A falugondok feladatait a szervezeti és működési szabályzatban, a szakmai programban, a munkaköri leírásban, valamint a falugondnoki gépjármű üzemeltetésére vonatkozó szabályzatban leírtaknak megfelelően végzi. A falugondnok napi 8 (heti 40) munkaórában az 1. pontban foglalt falugondnoki feladatokat köteles ellátni. A falugondnok nem a falugondnoki szolgáltatás 1. pont szerinti egyéb célú feladatellátására, illetve a falugondnoki gépjármű nem falugondnoki szolgáltatás céljára történő használatára kizárólag ezen időtartamon túl kerülhet sor, amelyről szükség esetén a fenntartó dönt. 

2.5.  A munkavégzésre irányuló jogviszony típusa
A falugondnok munkáját közalkalmazotti jogviszonyban látja el, a végzettségének és munkában eltöltött idejének figyelembe vételével meghatározott besorolásban.

2.6.  A helyettesítés rendje
A falugondnoki szolgáltatás a lakosság számára az Szt-ben meghatározott, folyamatosan nyújtandó szociális alapellátásnak minősül, ezért Mórágy és Bátaapáti község Önkormányzata együttműködési megállapodást köt a kölcsönös helyettesítésre. A falugondnokok szabadságolási tervét minden év február végéig állítja össze és egyeztetik a két település polgármesterei és falugondnokai.

2.7.  Munkarend, munkaidő, a munkarend meghatározásának jogköre
A falugondok heti 40 órában végzi feladatát. Munkaideje munkanapokon reggel 7,30 órától délután 16 óráig tart. Falugondnokot megilleti 30 perc munkaközi ebédszünet. Amennyiben azt az ellátandó feladatok indokolják, a falugondnok, kizárólag a polgármester utasítására, ezen időtartamon túl is kötelezhető munkaköre ellátására. A rendes munkaidőn túl végzett munkáért azonos időtartamú munkaidő-kedvezmény jár. 


3. Egyéb rendelkezések

3.1.  A szolgálat munkájának értékelése
A polgármester a falugondnokkal havonta egyszer munkamegbeszélést tart, mely során a falugondnok tájékoztatja a végzett munkáról, a következő időszak feladatairól, a polgármester meghatározza az időszerű feladatokat, azok megvalósítási módját, különös figyelemmel a személyi és tárgyi feltételek meglétére. 

3.2.  A szolgálat vagyona
A Szolgálat működésére szolgáló iroda természetben a 7165 Mórágy, Alkotmány utca 3. szám alatt található. Az helyiség és annak tartozékai, a feladatellátást biztosító berendezések, felszerelések az önkormányzat tulajdonát képezik. A Szolgálat fenntartásának költségeit Mórágy Község Önkormányzata viseli.

3.3.  A pénzgazdálkodás
A Szolgálat gazdálkodása Mórágy Község Önkormányzata gazdálkodásába épül be, annak végrehajtása az Önkormányzatra vonatkozó szabályok szerint történik. A Szolgálat önálló bankszámlával nem rendelkezik, pénzeszközeit Mórágy Község Önkormányzata költségvetési elszámolási számláján vezeti.

3.4.  Együttműködések, munkakapcsolatok
A falugondnok munkája során együttműködik gyermekvédelmi területen a családsegítő szolgálat munkatársaival, valamint a háziorvossal és mindazon szervezetekkel és intézményekkel, amelyek az 1. pontban részletezett falugondnoki szolgáltatás ellátásához szükségesek.

3.5.  Titoktartási rendelkezések 
A falugondnoknak munkája során az információs önrendelkezési jogról és az információszabadságról szóló 2011. évi CXII. törvény, a polgárok személyi adatainak és lakcímének nyilvántartásáról szóló 1992. évi LXVI. tv, a szociális igazgatásról és szociális ellátásokról szóló 1993. évi III. tv, a gyermekek védelméről és a gyámügyi igazgatásról szóló  1997. évi XXXI. tv., valamint az egészségügyi adatkezelésre vonatkozó törvény rendelkezéseit kell alkalmaznia. A fenti törvényekben nem szabályozott egyéb kérdésekben a Szociális Munka Etikai Kódexe az irányadó.

3.6.  A szervezeti és működési szabályzat érvényessége, felülvizsgálatának szabályai

Jelen szervezeti és működési szabályzat 2022. január 1-jétől határozatlan ideig érvényes. Aktualitását a képviselő-testület évente felülvizsgálja, és szükség szerint, határozattal módosítja.

4. Az SZMSZ mellékletei

1. A Falugondnoki Szolgálat gépjármű üzemeltetési szabályzata
2. A Falugondnoki Szolgálat munkavédelmi szabályzata
3. A Falugondnoki Szolgálat pénzkezelési szabályzata
4. A Falugondnoki Szolgálat munkaruha juttatási szabályzat 
5. Falugondnoki munkanapló





Záradék: 

Mórágy Község Önkormányzata Képviselő- Testülete ezen Szervezeti és Működési Szabályzatot …. /2021.(……) számú határozatával elfogadta. 



Mórágy, 2021. december 7.



	

								Glöckner Henrik
								    polgármester

